Բազեներ (հուշարձան, Ծաղկաձոր)

«Բազեներ» հուշարձան, գտնվում է Կոտայքի մարզի Ծաղկաձոր քաղաքի Ծաղկունյաց հրապարակում։ Տեղադրվել է 2005 թվականի մայիսի 8-ին։

Պատմություն 
«Բազեներ» հուշարձանը Ծաղկաձոր քաղաքի խորհրդանիշն է։ Այն իրենից ներկայացնում է երկու մարմարե բազեներ՝ լայն տարածած թևերով։ Հուշարձանը բացվել է 2005 թվականի մայիսի 8-ին՝ Հայրենական Մեծ պատերազմում հաղթանակի 60-ամյակի առթիվ և հավերժացնում է հայրենական և արցախյան պատերազմների զոհերի հիշատակը։

Հեղինակ 
 Քանդակագործ՝ Դավիթ Բեջանյան
 Ճարտարապետներ՝ Ռուբեն Հասրաթյան, Լևոն Իգիթյան

Տվյալներ 
Հուշարձանը կառուցված է մարմարից։

Պատկերասրահ

Ծանոթագրություններ 

Կոտայքի մարզի հուշարձաններ
Դավիթ Բեջանյանի քանդակներ
Ծաղկաձորի շենքեր և կառույցներ